**Braille-neuvottelukunnan kokous**

**Pöytäkirja 3/ 2012**  
  
Aika: Keskiviikko 28.8.2012 klo 10.00-12.00

Paikka: Celia- Näkövammaisten kirjasto, Cely

Läsnä: Puheenjohtaja Teuvo Heikkonen, Näkövammaisten keskusliitto ry

Heikki Alavesa, Näkövammaiset lapset ry

Riitta Eronen, Kotimaisten kielten tutkimuskeskus

Riitta Kangasaho, Jyväskylän näkövammaisten koulu

Iiro Nummela, Näkövammaisten Keskusliitto ry

Kirsi Ylänne, Celia - Näkövammaisten kirjasto

Eija Niemi, sihteeri, Celia - Näkövammaisten kirjasto

Poissa: Maria von Rutenberg, Keskuspuiston ammattiopisto; Arlan toimipaikka

**1. Kokouksen avaus ja päätösvaltaisuus** Puheenjohtaja Teuvo Heikkonen avasi kokouksen klo 10.10.

Kokous todettiin laillisesti koolle kutsutuksi ja päätösvaltaiseksi.

**2. Edellisen kokouksen pöytäkirja** Hyväksyttiin 25.4.2012 pidetyn kokouksen pöytäkirja.

**3. Chemnitzin konferenssi kesällä 2012.**

Kuultiin Riitta Kangasahon raportti konferenssista. Liite 1.

**4. Braille-neuvottelukunnan kotisivujen tilanne ja pisteoppikirja-työrymän tilanne**

Kotisivujen julkaiseminen ei ole edennyt suunnitellussa aikataulussa. Päätettiin pyytää sivujen viimeistelyyn apua Johanna Kainulaiselta.

Pisteoppikirja-työryhmän tilanne:

Celia-kirjaston oppimateriaalisuunnittelijat ja Jyväskylän näkövammaisten koulun opettajat ovat työstäneet Celiassa käytössä olevaa pisteoppikirjojen toimittamiseen tarkoitettua opasta. Celiassa oppaan päivitystä jatketaan JNK:n antamien kommenttien pohjalta. Päivitetty toimitusopas tulee neuvottelukunnan kommentoitavaksi, kun se valmistuu. Puheenjohtaja totesi, että päivitetty käsikirja voisi tulla Braille-neuvottelukunnan käsikirjasarjaan tai BNK:n internet-sivuille.

JNK ja Celia on käsitellyt myös oppikirjoissa käytettäviä kohokuvia. Yhteistyön tuloksena laaditaan luokka-astekohtaisia kuvastopaketteja käytettäviksi pistekirjojen ja e-kirjojen kanssa.

**5. Pohjoismainen Braille-neuvottelukuntien kokous Tukholmassa 4.-5.10.2012**

Päätettiin, että kokoukseen osallistuvat Riitta Kangasaho, Maria von Rutenberg ja Kirsi Ylänne.

**6. Pistestrategian laatiminen**

Keskusteltiin työryhmän kokoonpanosta. Alustavia selvityksiä pistekirjoituksen asemasta ei vielä käsitelty. Sovittiin, että Celia, JNK ja Keskuspuisto valmistavat omat esityksensä seuraavaan kokoukseen. NKL:n strategia on lähetetty aiemmin neuvottelukunnan jäsenille sähköpostitse.

**7. Crack the Code –vihkosen suomennos**

Anneli Salon suomentama vihkonen on lähetetty kommentoitavaksi. Kommentteja odotetaan syyskuun loppuun mennessä Celiasta, neuvottelukunnalta sekä lasten kuntoutuksesta.

**8.** **Muut asiat**

- Tallinnassa virolaisen pisteoppaan julkistamistilaisuus 28.8.2012. Neuvottelukunta ei ole saanut kutsua, mutta Anneli Salolta on pyydetty välittämään tervehdys.

- NKL:lla on kirkkohallituksen kanssa yhteistilaisuus 28.8. jossa julkistetaan uusi pistevirsikirja. Kirjassa on yhteensä 12 spiraalisidosta, ja sen koko pienempi kuin vanhassa versiossa. Lisäksi pistekirjaan on merkitty painetulla tekstillä kaikkien virsien aloituskohdat. Seurakunnat tilaavat pisteversion itse.

- Iiro Nummelan kautta on neuvottelukunnalle tullut kutsu osallistua World Braille Usage –oppaan päivittämiseen suomalaisen pistemerkistön osalta. Kirsi Ylänne hoitaa asian.  
- Jyväskylän pisteseminaari järjestetään mahdollisesti ti 18.12.  
- Tactile Graphics Conference järjestetään Yhdysvalloissa Baltimoressa 30.11.-1.12.

**9. Seuraava kokous** Seuraava kokous pidetään tiistaina 30.10.2012 klo 10.00 Celiassa.

**10. Kokouksen päättäminen** Puheenjohtaja Teuvo Heikkonen päätti kokouksen klo 12.00

Teuvo Heikkonen Eija Niemi

Puheenjohtaja Sihteeri